VII Edición de “Pontedearte”
2022-10-22 18:00 - 2022-11-06 20:00 (Europe/Madrid) | Casa da cultura, Rúa San Agustín, 20, Pontedeume, A Coruña, 15600, España
Unha iniciativa municipal que ten como obxectivo de potenciar as artes pictóricas e na que participan veciñas e veciños de Pontedeume, maiores de 35 anos que reciben ou estuden nalgunha academia, estudio ou particular da vila.
Apertura de martes a domingo en horario de 18 a 20 horas.
Pintoras e pintores participantes:
Carmen Alvariño Pantín
Xosé A. Rodríguez Fernández
José Manuel Iglesias Porto
Pilar Fernández Veiga
Pedro Sedes Bellón
Lila Cainzos Corbeira
Araceli Feal Salido
Concha Iglesias Iglesias
Pilar Gutiérrez Gómez
Javier Feal Dopico
Julia Goméz García
Ricardo González Alvariño
Mª Gabriela Abeledo Castro
Maite Regueira Fernández
Ernesto Fernández Calvet
Sandra Sarmiento Viña
Evaristo Chao López
Cristina Fraga López
Victor Tenreiro Salgado
María Rayo Ruiz
Andrés Feal Dowie
Laura Seijo Criado
Rocío Romaus Méndez
Ángeles Gómez Bouza
Santiago Vila Leira
Laura Otero López
José Manuel González Varela

Petiscos de Lingua
2022-11-04 19:00 - 20:00 | Casa da cultura, Rúa San Agustín, 20, Pontedeume, A Coruña, 15600, España

Ciclo de teatro afeccionado 2022-Arjé Teatro-'¡Hay un muerto en el salón!'
2022-11-05 20:00 - 21:30 | CPR San José
Dirixida por Javier de Melo e Xavier Brais Rey, a obra narra a seguinte situación:
Mentres Abelardo e a súa prometida Hortensia brindan cos seus amigos polo inminente matrimonio, escoitanse disparos, e ao entrar no salón atópanse a un home morto no sofá.
Todo parece indicar que se suicidou. Os namorados, as criadas, os amigos da parella e os veciños da casa, máis a oportuna aparición dunha inspectora e unha forense un pouco timorata, forman a galería de personaxes dunha trama cercana ao teatro do absurdo e repleta de orixinais golpes de humor.
Os espectáculos que se representarán son os seguintes:
-Día 12: Carrachanacacha, de la Asociación Aturuxo de Melpómene, con ‘A Pena do cu do mundo’.
-Día 19: Grupo de teatro Badius con ‘A peregrinaxe’.
-Día 26: Farándula Velutina, de la asociación cultural As nove Musas, con ‘Sincronizadas’.

Programa Rede Paraugas
2022-11-10 16:30 - 18:30 | Casa da cultura, Rúa San Agustín, 20, Pontedeume, A Coruña, 15600, España
Pontedeume ofrece grupos de axuda mutua para familias coidadoras de persoas con demencia neurodexenerativa
O Concello de Pontedeume informa do Programa “Rede Paraugas”, que consiste en grupos de axuda mutua que se realizarán na vila.
A iniciativa diríxese a familias coidadoras de persoas con demencia neurodexenerativa. As sesións serán gratuítas e ofrecerase unha xornada mensual ata o mes de marzo.
As citas serán os días 13 de outubro, 10 de novembro, 15 de decembro, 12 de xaneiro, 9 de febreiro e 9 de marzo de 16.30 a 18.30 no Salón de Actos da Casa da Cultura.
Cómpre realizar a inscrición previa no departamento de Servizos Sociais: teléfono 981433288 ou no e-mail servizos.sociais@pontedeume.gal

O lobo e a lúa-Baobab Teatro
2022-11-11 19:30 - 20:30 | Casa da cultura, Rúa San Agustín, 20, Pontedeume, A Coruña, 15600, España
O lobo e a lúa é unha peza teatral tenra, divertida e integrante onde as súas personaxes conviven a pesar das súas diferenzas.
Un espectáculo que transcorre sempre de noite, á luz da Lúa.
Unha historia de amizade, superación dos propios medos e do amor.
Pensada para público familiar a partir dos tres anos.

Novembro Fotográfico 2022
2022-11-12 18:00 - 2022-11-27 20:00 | Casa da cultura, Rúa San Agustín, 20, Pontedeume, A Coruña, 15600, España
De martes a domingo de 18 a 20 horas.
O Concello de Pontedeume inaugura o ‘Novembro Fotográfico 2022’ na Casa da Cultura coa exposición ‘Mi jardín de margaritas’ de JJG Meizoso.
As obras poderanse ver dende este sábado día 12 ata o domingo 27 de novembro en horario de 18.00 a 20.30 horas de martes a domingo.
O ferrolano José Juan González Meizoso é maiormente un artista autodidacta, especializado na fotografía analóxica e moi interesado nos chamados procesos antigos ou nobres.
JJG Meizoso xa conta con varias exposicións a título individual coma ‘Entre mans’ ou ‘Love, peace, ligth and life… eternal’ organizadas en lugares como Carral, Culleredo, Ferrol ou Arteixo, así como de xeito colectivo como ‘Falando en Prata’, ‘Ferrol cara B’, co gallo do ‘24×24 Foro Lumen’, ao tempo que é colaborador en diversos proxectos e conta con dúas pezas audiovisuais do festival ‘Visions’ creado por Zlick en A Coruña, na que se proxectaban as obras en diversos puntos da cidade herculina.
Con esta nova edición de “Novembro Fotográfico”, o Concello de Pontedeume busca un ano máis fomentar a traxectoria artística dos fotógrafos e fotógrafas é achegar aos cidadáns unha nova opción cultural.

Ciclo de teatro afeccionado 2022- Carrachanacacha do Auturuxo de Melpómene-A pena do cu do mundo
2022-11-12 20:00 - 21:00 | CPR San José
Comedia musical na que unha peculiar familia que habita unha aldea moi lonxe do mundo ve alterada a harmonía das súas vidas ao encontrarse ante a ameaza da nova concelleira que proxecta construír un parque temático sobre a aldea e o asentamento dunha tribu okupa que anda á procura da utopía desde a súa posición revolucionaria.
Reparto:
Jose Manuel Felpeto Carballeira
Lorena Montero Novo
Juan Ares Gondell
Silvia María Casal Sabin
Yolanda Lozano Morán
Xoán Padín Hermida
Dirixe:
Leandro Lamas Hermida
Para maiores de 16 anos

Tardes no Mercado
2022-11-18 17:00 - 19:00 | Mercado Municipal, Praza do Conde s/n, Pontedeume, A Coruña, 15600, Spain
Este venres, ás 17 horas, comeza “Tardes no mercado”.
O cociñeiro eumés Antonío Díaz Calvo fará unha demostración de cociña cos produtos de tempada do Mercado Municipal.
Entre as elaboracións que se realizarán se atopan:
Sopa Samaín con cabaza, castañas e cogumelos de tempada, Noqui de pataca con queixos de A Capela, Berberechos á brasa con espuma, Xarda á llama, lacada con mel da Casa do Mel (monofloral acacia) e Afogado de Xeado de Edulis en café de pota (descafeinado).
Esta actividade ten un número de prazas limitado. Todos os interesados poden inscribirse enviando un correo electrónico a euroeume@euroeume.org ou no teléfono 699556438.
“Tardes no mercado” é unha iniciativa promovida desde a Asociación Euroeume, Concello de Pontedeume e a Asociación de Praceiras e Praceiros do Mercado Municipal.

Conferencia: Máis Nunca Máis. Prestige a vinte anos do desastre.
2022-11-18 20:00 - 21:30 | Casa da cultura, Rúa San Agustín, 20, Pontedeume, A Coruña, 15600, España
Participan: Felipe Louzán e Xurxo Souto.
Organiza: Ateneo Fernán Martís.

Ciclo de teatro afeccionado 2022-Grupo de Teatro Badius- A peregrinaxe
2022-11-19 20:00 - 21:30 | CPR San José
Por orde de Deus, un humilde pastor ten que partir para a Terra de Godah.
Emprende entón unha longa peregrinaxe na que vai enfrontarse a banqueiros e gladiadores, coñecerá ao César e a Cleopatra, discutirá con inflexibles gardas e cos temibles nerios, para acabar na última cea de Xesús.
Acompañádenos nesta apaixoante viaxe na procura da Terra de Godah, unha parodia de dimensións bíblicas ou case.
Reparto:
Pablo Soto “Pibe”
Moncho Lemas
Lourdes Vidal
Gloria Regaldie
Alberto Villar
José de Betty
Marco Álvarez
Juan Caamaño
Ricardo Vigueret
Xurxo Sánchez
Dirixe:
Alberto Villar López
Todos os públicos.

Taller Encantada de Coñecerme
2022-11-23 10:00 - 13:00 | Casa da cultura, Rúa San Agustín, 20, Pontedeume, A Coruña, 15600, España
TALLER: ENCANTADA DE COÑECERME os días 23 e 30 de novembro de 10:00h a 13:00h.
Obradoiro de autocoñecemento e saúde sexual para mulleres.
Todas as interesadas poden inscribirse no departamento de servizos sociais antes do 23 de novembro.
Este obradoiro está dirixido a crear un espazo de ensino e aprendizaxe grupal sobre a sexualidade e a saúde sexual, en relación aos seus aspectos físicos, biolóxicos e sociais.
Ten como obxectivo aumentar os coñecementos das participantes en conexión coas súas propias vivencias; dar resposta ás súas inquietudes, normalizar diferentes situacións, e ofrecer unha base común que lles permita tomar decisións autónomas sobre a súa sexualidade e relacións, en base ao seu propio marco de valores.
Así mesmo, o obradoiro permitirá mellorar as súas actitudes cara á sexualidade, entendéndoa como unha dimensión humana fundamental, como unha realidade diversa e como un valor; e mellorará as súas habilidades de comunicación e negociación.
Desta forma, contribuirase a un maior benestar por parte das mulleres, a unha maior prevención de riscos e, en definitiva, a un maior grao de saúde sexual.
Os talleres suporán, ademais, un espazo de encontro que permita a posta en común de opinións e vivenzas e, en moitas ocasións, a axuda mutua que redunda tanto na adquisición de habilidades por parte das mulleres, como na creación de redes de apoio.
•Programa DE FRONTE Á VIOLENCIA DE XÉNERO impulsada dende a área de Igualdade da Excma. Deputación Provincial da Coruña.
Nesta edición as accións a desenvolver diríxense, preferentemente, a centros educativos a través da colaboración dos Concellos para involucrar á comunidade educativa (profesorado, alumnado e familia) na responsabilidade de acadar un entorno dixital seguro e igualitario.

Concentración y lectura do manifesto institucional e repulsa contra a violencia de xénero
2022-11-25 12:00 - 12:30 | Concello de Pontedeume, Rúa Real, 13, Pontedeume, A Coruña, 15600, Spain

Curso de Marketing Dixital aplicado ao pequeno comercio
2022-11-25 15:00 - 17:00, 2022-11-28 15:00 - 17:00, 2022-11-29 15:00 - 17:00, 2022-11-30 15:00 - 17:00, 2022-12-01 15:00 - 17:00, 2022-12-02 15:00 - 17:00 | Aula CeMIT, Edificio de Foremdes. Avda. Ricardo Sánchez, 6 (1ª planta), Pontedeume, España
O Concello de Pontedeume organiza un Curso de Marketing Dixital aplicado ao pequeno comercio.
Terá lugar na Aula Cemit do Edificio de Foremdes entre os días 25 de novembro e 2 de decembro en horario
de 15 a 17 horas.
Durante este curso os asistentes coñecerán como xestionar unha tenda online, integración de tpvs,
principios básicos sobre posicionamento na web, realización de campañas de comunicación, ferramentas de fidelización ou
plataformas de venda multicanal.
Todos os interesados poden inscribirse na páxina web https://cemit.xunta.gal ou no email cemit.pontedeume@xunta.gal

Festival Santa Icía
2022-11-25 19:30 - 21:00 | Igrexa de Santiago, Rúa Igrexa, Pontedeume, A Coruña, 15600, Spain
Actúan:
Coral Polifónica Lembranzas (Santa Cruz de Oleiros)
Coral Polifónica Costumes (Bergondo)
Coral Polifónica Eumesa (Pontedeume).

Presenta: Alejandra Bellón

Presentación do libro "El oro de Himmler" de Juan José Lada Vilariño
2022-11-25 20:00 - 21:00 | Biblioteca Pública Municipal “Poeta Ramiro Fonte”, Rúa Couceiro Freijomil, 5, Pontedeume, A Coruña, 15600, Spain
Novela de aventura na que catro amigos adolescentes e un antigo profesor buscan un dos tesouros enterrados polos nazis.
Para iso, incumpren algunhas normas e corren moitos riscos.
Con todo, a procura ben merece algúns sacrificios.
Unha procura chea de sorpresas, aventura e acción que levará aos seus protagonistas por diferentes emprazamentos históricos de Europa.
Mentres, o Grupo Bilderberg perseguirá o mesmo tesouro e utilizará todos os seus recursos e poder para acabar cos adolescentes.
Lograrán os novos estudantes, coa axuda do seu amigo profesor, atopar o ouro de Himmler?

Conferencia "O traxe popular galego"
2022-11-26 17:00 - 19:30 | Casa da cultura, Rúa San Agustín, 20, Pontedeume, A Coruña, 15600, España
Proxecto “Sete saias”. Obradoiros de Cultura Tradicional
Imparte: Ana Nogareda Mato
Trataránse conceptos básicos sobre o traxe tradicional Galego.
Falarase sobre a distinción entre o traxe popular e o traxe tradicional así como da importancia das pezas testemuña, os tecidos e os cortes.
As distintas pezas das que se compón o traxe, así como as curiosidades que rodean este tipo indumentaria serán tamén un dos eixos principais desta conferencia.

Ciclo de teatro afeccionado 2022- Farándula Velutina da Asociación Cultural As noves Musas- Sincronizadas
2022-11-26 20:00 - 21:30 | CPR San José
Dúas nenas coñécense na sala de urxencias dun hospital e descobren que existe entre elas un vínculo especial.
O paso do tempo vainas levando por camiños distintos, nos que teñen encontros recorrentes coa violencia, a dor, o fanatismo e mesmo a morte, pero esa conexión inexplicable manteraas unidas ata o final.
Están sincronizadas.
Reparto:
Elisa Lena Gómez
Lucía Senra Lado
Dirixen:
Marina Gómez Pose
Ferando Castro Paredes
Todos os públicos.

Obradoiro Encantada de coñecerme
2022-11-30 10:00 - 13:00 | Casa da cultura, Rúa San Agustín, 20, Pontedeume, A Coruña, 15600, España
OBRADOIRO ENCANTADA DE COÑECERME os días 23 e 30 de novembro de 10:00h a 13:00h.
Obradoiro de autocoñecemento e saúde sexual para mulleres.
Todas as interesadas poden inscribirse no departamento de servizos sociais antes do 23 de novembro.
Este obradoiro está dirixido a crear un espazo de ensino e aprendizaxe grupal sobre a sexualidade e a saúde sexual, en relación aos seus aspectos físicos, biolóxicos e sociais.
Ten como obxectivo aumentar os coñecementos das participantes en conexión coas súas propias vivencias; dar resposta ás súas inquietudes, normalizar diferentes situacións, e ofrecer unha base común que lles permita tomar decisións autónomas sobre a súa sexualidade e relacións, en base ao seu propio marco de valores.
Así mesmo, o obradoiro permitirá mellorar as súas actitudes cara á sexualidade, entendéndoa como unha dimensión humana fundamental, como unha realidade diversa e como un valor; e mellorará as súas habilidades de comunicación e negociación.
Desta forma, contribuirase a un maior benestar por parte das mulleres, a unha maior prevención de riscos e, en definitiva, a un maior grao de saúde sexual.
Os talleres suporán, ademais, un espazo de encontro que permita a posta en común de opinións e vivenzas e, en moitas ocasións, a axuda mutua que redunda tanto na adquisición de habilidades por parte das mulleres, como na creación de redes de apoio.

Presentación da Revista eumesa de estudos Cátedra
2022-12-01 20:00 - 21:00 | Casa da cultura, Rúa San Agustín, 20, Pontedeume, A Coruña, 15600, España
A Casa da Cultura acolle este xoves, día 1 de decembro, a presentación do número 29 da Revista eumesa de estudios Cátedra.
A partir das 20.00 horas comezará o acto que será presentado polo historiador José Manuel Suárez Martínez.
A revista Cátedra publicouse por primeira vez en 1994 recollendo artigos de investigación dedicados á antropoloxía, ao pensamento, á arte e á historia da comarca eumesa.

Obradoiro de Cociña de Nadal
2022-12-02 11:30 - 13:00 | Mercado Municipal, Praza do Conde s/n, Pontedeume, A Coruña, 15600, Spain
Para rapazas e rapaces de 8 a 12 anos.
Aforo limitado.
Inscricións no departamento de Servizos Sociais ou no teléfono 981433288 en horario de 10 a 14 horas.

Tardes no Mercado
2022-12-02 17:00 - 19:00 | Mercado Municipal, Praza do Conde s/n, Pontedeume, A Coruña, 15600, Spain
Este venres, 2 de decembro, a partires das 17.00 horas, as irmás Pilar e Raquel Cascón Rodríguez, ofrecerán unha charla sobre alimentación e alimentos saudables no Mercado Municipal de Pontedeume, centrándose nas cualidades das algas.
Estas irmás levan anos a traballar na difusión da alimentación saudable, os circuitos curtos de comercialización de productos locais e as maneiras de cociñar de forma saudable estes productos.
Ao rematar a charla realizarase unha degustación de productos locais e das cervexas artesas Cervezas Colmo , as primeiras elaboradas con centeo dos Ancares.
Un proxecto circular e social que vai máis alá de elaborar unha cervexa, posto que nace coa finalidade de promover o cultivo do centeo nesta área e promocionar toda a cultura que o rodea, colaborando de maneira activa na recuperación dos teitos das pallozas e outras artes relacionadas con este cereal.
As persoas interesadas en asistir a esta actividade pódense inscribir en euroeume@euroeume.org e no teléfono 699556438

Inauguración Alumeado de Nadal
2022-12-02 19:00 - 19:30 | Alameda de Raxoi, Alameda de Raxoi, Pontedeume, 15600, España

XVII Trofeo de Judo de Minikatas de Ferrolterra
2022-12-03 10:30 - 13:00 | Pavillón Municipal “A Casqueira”, Avda. do Peirao s/n, Pontedeume, A Coruña, 15600, Spain
O vindeiro sábado 3 de decembro celebrarase, no Pavillón Municipal de Deportes A Casqueira, o XVII Trofeo de Judo de Minikatas de Ferrolterra.
Participarán preto de 200 judocas en idades comprendidas entre os 3 e os 12 anos.
Apertura de portas ás 10:30h.
Inicio ás 11:00h.
Nova iniciativa por parte da Escola Judo Pontedeume ( Ad Judo Ferrolterra )

Mercado Ecolóxico
2022-12-10 10:00 - 15:00 | Praza de San Miguel, Rúa San Miguel s/n, Pontedeume, 15600, Spain

Decoración Árbore de Nadal
2022-12-10 18:00 - 19:30 | Concello de Pontedeume, Rúa Real, 13, Pontedeume, A Coruña, 15600, Spain
